ബേക്കല് കോട്ടയുടെ സൗന്ദര്യത്തിന് തടസമാകുന്ന രീതിയില് പണിത നിര്മാണ പ്രവര്ത്തനങ്ങള് പൊളിച്ചുപണിയണമെന്ന് ആവശ്യം ബേക്കല്: www.kasargodvartha.com 03.09.2021 ബേക്കല് കോട്ടയുടെ സൗന്ദര്യത്തിന് തടസമാകുന്ന രീതിയില് പണിത നിര്മാണ പ്രവര്ത്തനങ്ങള് പൊളിച്ചു പണിയണമെന്ന ആവശ്യം ശക്തമാകുന്നു. കോട്ടയ്ക്കകത്തെ മൂത്രപ്പുര നിര്മാണവുമായി ബന്ധപ്പെട്ട് ബേക്കല് കോട്ടയില് നടത്തുന്ന നിര്മാണ പ്രവര്ത്തനങ്ങള് പൈതൃക സംരക്ഷിത സ്മാരകങ്ങള്ക്ക് യോജിച്ചതല്ലെന്നും അത്തരം പ്രവര്ത്തനങ്ങളില് നിന്ന് കേന്ദ്ര ആര്കയോളജി വകുപ്പ് പിന്മാറണമെന്നും ഇന്ഡ്യന് നാഷനല് ട്രസ്റ്റ് ഫോര് ആര്ട് ആന്ഡ് കള്ചറല് ഹെറിറ്റേജ് ഇന് ടാക് കാസര്കോട് റീജിയനല് ചാപ്റ്റര് ആവശ്യപ്പെട്ടു.ബേക്കല് കോട്ടയില് കിഴക്ക് വശത്ത് വാച് ടവറിന്്റെ സമീപത്ത് നിര്മിച്ച മൂത്രപ്പുരയുടെ മുകളില് പ്ലാസ്റ്റിക് വാടെര് ടാങ്കുകള് നിരത്തിയത് കോട്ടയുടെ പൗരാണിക പ്രാധാന്യത്തിനും, സൗന്ദര്യത്തിരം കോട്ടം വരുത്തുന്നതാണെന്നും, അവിടെ എത്തുന്ന സഞ്ചാരികള്ക്ക് പ്ലാസ്റ്റിക് ടാങ്ക് മകുടം ചാര്ത്തിയ ബേക്കല് കോട്ടയുടെ ഫോടോയുമായി തിരിച്ച് പോവുന്ന സാഹചര്യമുണ്ടാക്കരുതെന്നും ഡോ. വി ജയരാജന്, കേന്ദ്ര ആര്കയോളജി വകുപ്പ് അധികൃതരോടാവശ്യപ്പെട്ടു. നൂറ്റാണ്ടുകള് പഴക്കമുള്ള ബേക്കല് കോട്ടയുടെ ചില ഭാഗങ്ങള് ഇതിനകം പൊളിഞ്ഞ് പോയിട്ടുണ്ട്. അവയെ പൂര്വ സ്ഥിതിയിലെത്തിക്കാന് പുരാവസ്തു വകുപ്പ് അലംഭാവം കാട്ടുകയാണെന്നും കോട്ടയുടെ സംരക്ഷണ നടപടികളിലും, നിര്മാണ പ്രവര്ത്തനങ്ങളിലും ആര്കയോളജി വകുപ്പിന്്റെ അടിയന്തിര ഇടപെടല് ഉണ്ടാകണമെന്നും ഇന്ടാക് ആവശ്യപ്പെട്ടു.